Desi presedintele Iohannis a contestat legea si le-a cerut sa renunte la privilegii, alesii vor vota marti proiectul prin care vor primi la batranete, pe langa pensia cuvenita, sume intre 1500 si 4400 de lei.

Parlamentarii nu renunta la pensiile speciale. Din aprilie se straduiesc sa isi asigure batranetile, iar luni, pe ultima suta de metri a acestei sesiuni parlamentare, liderii de grup ai PSD au introdus din nou in discutie aceasta tema controversata.

Bogdan Niculescu Duvaz, deputat PSD: "De ce niciodata nu anuntati sedintele - eu le anunt, nu a fost sedinta secreta."

Senatorii si deputatii au adoptat legea pensiilor speciale in luna iunie, dar presedintele Klaus Iohannis nu le-a promulgat documentul si le-a scris ca, la fel ca si restul cetatenilor din Romania si alesii trebuie sa primeasca pensii in functie de cat au contribuit la sistemul de asigurari sociale.

Parlamentarii au ignorat mare parte dintre criticile sefului statului. Ei au fost de acord totusi ca aceia dintre ei care nu au rezistat in parlament nici macar patru ani sau care au fost condamnati pentru fapte de coruptie sa nu mai primeasca niciun ban in plus la pensie.

Mai mult, si-au schimbat luni regulamentul astfel incat o lege trimisa la reexaminare sa poate fi doar modificata, dar nu si respinsa definitiv. Adica nici legea pensiilor speciale nu mai poate fi respinsa.

Marian Neacsu, lider grup PSD: "Suntem intr-o situatie foarte ciudata. Daca respingem reexaminarea, ramanem cu forma initiala."

Leonard Orban, deputat PNL: "PNL va vota impotriva pensiilor suplimentare pentru parlamentari."

Odata adoptata, modificarea la statutul senatorilor si deputatilor presupune ca alesii cu un singur mandat vor primi cand se retrag din activitate, pe langa pensie, si 1500 de lei lunar, cei cu doua mandate, 3100 de lei, iar cei cu trei sau mai multe mandate, aproximativ 4400 de lei.